Skype kolib homsest uude majja. Sel puhul oli täna õhtul uues kontoris PIDU, ja oodatud olid ka töötajate SO-d ja järelkasv. Nii et võtsime Iida näppu ja läksime pittu.    Iida käitus eeskujulikult. Tormas ringi, ronis treppidel, kakerdas pikalt laval ringi, tantsis, oli oma valges lilledega pluusis & rohelises seelikus  väga armas. Ta on lasteaias käidud kuuga väga palju julgemaks läinud, suhtleb teiste lastega palju rohkem ja on üldse hakkajam. Tore!    Uus kontor on väga ilus. Jäätise-kapp on säilinud, Iida sai sealt piraka jäätise ja sõi selle ISE ÄRA, meie ehmunud pilkude all. Lisaks sai ta maasikaid shokolaadis ja muid vähem eksklusiivseid, aga samuti väga maitsvaid hõrgutisi.    Seega teab Iida nüüd, et "tööl" tähendab "tantsimas ja jäätist söömas".